section_heading: O albumu
paragraph_text: Nakon što je diskografska kuća Gull Records objavila prva dva albuma skupine, Judas Priest nije bio zadovoljan njezinom financijskom potporom. Prethodni album Sad Wings of Destiny privukao je pozornost diskografske kuće CBS Records (drugo ime Columbia Records) i uz pomoć Davida Hemmingsa sastav je potpisao ugovor s Columbia Recordsom.